Държавен вестник, бр. 73, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  73
ставят и заверен билет за лов съгласно Закона 
за лова и опазване на дивеча, а когато лицата 
пребивават на територията на друга държава 
членка – съответен документ в легализиран 
превод на български език. 
(3) При кандидатстване за разрешение за 
придобиване на ловно нарезно оръжие физи­
ческите лица представят и удостоверение за 
подборно ловуване.
(4) Лицата по чл. 76, ал. 1 и 2, притежа­
ващи огнестрелни оръжия и боеприпаси за 
тях, за които имат издадени разрешения за 
съхранение и/или носене и употреба и срокът 
им не е изтекъл, могат да придобият друго 
огнестрелно оръжие и боеприпаси за него след 
получаване на разрешение за придобиване. 
Лицата представят заявление до директора на 
ГДОП на МВР, съответно до началника на РУ 
на МВР по местонахождението на обекта за 
съхранение или по постоянен адрес, към което 
прилагат копие от съответните разрешения, 
идентификационни данни за огнестрелното 
оръжие и боеприпасите за него и документ 
за платена такса в размер, определен с тари­
фата по чл. 12.
Чл. 78. (1) Държавните служители от МВР, 
от ДАНС, от Главна дирекция „Охрана“ и 
Главна дирекция „Изпълнение на наказани­
ята“ при Министерството на правосъдието 
и военнослужещите от въоръжените сили 
получават разрешение за придобиване, съхра­
нение и/или носене и употреба на късоцевно 
огнестрелно оръжие/късоцевни огнестрелни 
оръжия и боеприпаси за тях от директора на 
ГДОП на МВР или от оправомощено от него 
длъжностно лице, съответно от началника на 
РУ на МВР по постоянен адрес, въз основа 
на заявление по образец, към което прилагат 
служебна бележка от съответното ведомство, 
че са служители или военнослужещи, и до­
кумент за платена държавна такса в размер, 
определен с тарифата по чл. 12.
(2) За получаване на разрешение за при­
добиване, съхранение, носене и употреба на 
късоцевно огнестрелно оръжие/късоцев­ни 
огнестрелни оръжия и боеприпаси за тях 
лицата по ал. 1 с прекратено служебно пра­
воотношение, с изключение на тези, на които 
е наложено дисциплинарно наказание „увол­
нение“, подават до директора на ГДОП на 
МВР, съответно до началника на РУ на МВР 
по постоянен адрес, заявление по образец, 
в което се посочват видът и количеството 
огнестрелни оръжия и боеприпаси за тях, 
придружено от следните документи:
1. служебна бележка от съответното ве­
домство, удостоверяваща, че лицето е бивш 
служител;
2. документите по чл. 61, ал. 4;
3. документ за платена такса в размер, 
определен с тарифата по чл. 12.
(3) Служители на чуждестранно диплома­
тическо представителство, които са граждани 
на изпращащата държава, могат да придоби­
ват и/или да носят и употребяват късоцевно 
огнестрелно оръжие и боеприпаси за него 
за служебни цели при спазване принципа на 
взаимност след издаване на съответното раз­
решение от директора на ГДОП на МВР или 
от оправомощено от него длъжностно лице.
(4) За получаване на разрешението по ал. 3 
Министерството на външните работи пред­
ставя на ГДОП на МВР следните документи: 
1. нота от министерството на външните 
работи на съответната държава до Минис­
терството на външните работи на Република 
България с искане за издаване на разрешение 
за всеки служител;
2. заверени от българско дипломатическо 
представителство копие и превод на български 
език на документа, издаден от компетентния 
орган на изпращащата държава, удостоверя­
ващ правото на дипломатическия служител 
по ал. 3 да притежава и носи определения вид 
огнестрелно оръжие и боеприпаси за него;
3. служебна бележка от българско дипло­
матическо представителство, издадена на 
служителя по ал. 3, в случай на предстоящ 
внос или транспортиране на територията на 
Република България на притежавано от него 
огнестрелно оръжие и боеприпаси за него.
Чл. 79. (1) За получаване на разрешение 
за съхранение лицето, получило разрешение 
за придобиване на огнестрелни оръжия и 
боеприпаси за тях, подава до директора на 
ГДОП на МВР, съответно до началника на 
РУ на МВР по местонахождението на обекта 
за съхранение, или по постоянен адрес – за 
физическите лица, в срок до два месеца от 
получаването на разрешението за придобиване 
заявление по образец и документ за платена 
такса в размер, определен с тарифата по чл. 12. 
(2) Лицата по ал. 1, които разполагат със 
складове за съхранение на огнестрелни оръ­
жия и боеприпаси за тях, представят към 
документите по ал. 1 следните документи:
1. разрешение за ползване на обектите или 
друг заместващ го документ, издаден по реда 
на Закона за устройство на територията; 
2. документ, удостоверяващ правното ос­
нование за ползване на обектите;
3. паспорт на склада за съхранение на ог­
нестрелните оръжия и боеприпасите за тях;
4. копие от договор с лице, получило 
лиценз да извършва охранителна дейност 
по реда на Закона за частната охранителна 
дейност; когато охраната на складовете ще 
се осъществява от служители на лицето по 
ал. 1, се представя копие от удостоверението 
за регистрация, издадено по реда на Закона 
за частната охранителна дейност, или копие 
от договор за извършване на охранителна 
дейност чрез СОТ.